**בִּירָה בּוֹעֶרֶת - גולדי לייף** פורסם בקטיפה

אֵי שָׁם לְצַד בִּנְיָן מוּאָר אַמְבּוּלַנְס חָנָה

וּשְׁכֵנִים מֻדְאָגִים הֵצִיצוּ, סַקְרָנִים.

אי שָׁם בָּעִיר, נִתְלוּ שְׁלָטִים, אֵשׁ לְבָנָה

וּמֵעַל שְׁחוֹרָה. וּמִלָּה אֲיֻמָּה, הי"ד.

שְׁכֵנִים כּוֹאֲבִים, רַק אֶתְמוֹל הֶחְלִיפוּ מִלָּה

בָּרְחוֹב נִזְכָּרִים בְּהִנְהוּן חָטוּף לִבְרָכָה.

אַנְשֵׁי הַשְּׁכוּנָה מְגַלִּים בְּבֶהָלָה:

"הַגָּבוֹהַּ מֵהַפִּנָּה? נוֹרָא, תָּבִיא כְּבָר גְּאֻלָּה!"

הָעִיר בִּמְרוּצָה, יְהוּדִים בְּלִי עֲצִירָה,

רָאשִׁים רְכוּנִים לְתוֹךְ תַּרְמִילֵי הַחַיִּים.

הָאָרֶץ טְרוּדָה, מִקְרֶה רוֹדֵף מְאֹרָע

מוּל עִתּוֹן אֲנָחָה וְ...הִתְאַרְגְּנוּת מְהִירָה.

עָרֵב! אָחִיךָ נִלְקַח, אַל תִּשְׁכַּח

​.

​

ה', הוּא לֹא גָּרוּעַ, רַק פָּגוּעַ.

כַּמָּה יָכוֹל יְהוּדִי קָטֹן לָשֵׂאת?

מוּל הִיסְטוֹרְיַת גָּלוּת

וְהוֹוֶה מֻרְכָּב. אֵיךְ יֵיטִיב שְׂאֵת?

לֹא שָׁכַחְנוּ אַבָּא,

זֶה לֹא אֲנַחְנוּ.

אִם רָאִיתָ יְהוּדִים שׁוֹכְחִים,

הָבֵא רַגְלָיו שֶׁל מָשִׁיחַ.

וְלֹא נִזְדַּקֵּק לִזְכֹּר.